CELEX: C2004/239/52
Language: el
Date: 2004-09-25 00:00:00
Title: Διάταξη του Πρωτοδικείου, της 10ης Μαΐου 2004, στις συνεκδικασθείσες υποθέσεις T-314/03 και T-378/03, Musée Grévin SA κατά Επιτροπής των Ευρωπαϊκών Κοινοτήτων (Πρόγραμμα PHARE/JOP — Σχέδιο κοινής επιχειρήσεως στην Πολωνία — Κοινοτική χρηματοδότηση — Αίτηση επιστροφής όλων των καταβληθέντων ποσών — Ρήτρα διαιτησίας — Προσφυγή ακυρώσεως — Απαράδεκτο)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/24
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 10ης Μαΐου 2004
   στις συνεκδικασθείσες υποθέσεις T-314/03 και T-378/03, Musée Grévin SA κατά Επιτροπής των Ευρωπαϊκών Κοινοτήτων (1)
   
   (Πρόγραμμα PHARE/JOP - Σχέδιο κοινής επιχειρήσεως στην Πολωνία - Κοινοτική χρηματοδότηση - Αίτηση επιστροφής όλων των καταβληθέντων ποσών - Ρήτρα διαιτησίας - Προσφυγή ακυρώσεως - Απαράδεκτο)
   (2004/C 239/52)
   Γλώσσα διαδικασίας: η γαλλική
   Στις συνεκδικασθείσες υποθέσεις T-314/03 και T-378/03, Musée Grévin SA, με έδρα το Παρίσι (Γαλλία), εκπροσωπούμενη από τους B. Geneste και O. Davidson, δικηγόρους, κατά Επιτροπής των Ευρωπαϊκών Κοινοτήτων (εκπροσωπουμένης από τον J. Sack και τη G. Boudot), που έχει ως αντικείμενο αίτημα ακυρώσεως των επιστολών της Επιτροπής της 8ης Ιουλίου και της 30ής Σεπτεμβρίου 2003, οι οποίες απεστάλησαν στην Crédit Lyonnais και αφορούσαν την αναζήτηση των ποσών που καταβλήθηκαν στην προσφεύγουσα ως επιδοτήσεις στο πλαίσιο του προγράμματος JOP – Facilité 2, το Πρωτοδικείο (τρίτο τμήμα), συγκείμενο από τους J. Azizi, πρόεδρο, M. Jaeger και F. Dehousse, δικαστές, γραμματέας: H. Jung, εξέδωσε στις 10 Μαΐου 2004 διάταξη με το ακόλουθο διατακτικό:
   
               1.
            
            
               Απορρίπτει τις προσφυγές ως απαράδεκτες.
            
         
               2.
            
            
               Καταδικάζει την προσφεύγουσα στα δικαστικά έξοδα.
            
         
      (1)  ΕΕ C 275 της 15.11.2003.